Ronaldo de Assis Moreira, becenevén Ronaldinho Gaúcho, Dinho vagy egyszerűen Ronaldinho (Porto Alegre, 1980. március 21. –) világbajnok brazil válogatott labdarúgó.

Pályafutása 
Hazája csapatában, a Grêmióban kezdte pályafutását, ahol játéka olyan kiemelkedő volt, hogy 1997-ben meghívták az U17-es vb-re készülő válogatottba. Tehetségét itt mutathatta meg először a nemzetközi labdarúgóvilágnak. Brazília megnyerte a tornát, a legjobb játékosnak járó díjat Ronaldinho kapta.

PSG 
Szinte azonnal több neves európai klub is megkereste ajánlatával az ifjú tehetséget, aki végül a Paris Saint-Germain szerződését fogadta el, és 2001-ben átköltözött a francia fővárosba. A párizsi csapattal igazán nagy sikereket ugyan nem ért el, azonban játéktudásban rengeteget fejlődött, 2002-ben már felnőtt világbajnokságot nyert a seleçãóval, de az edzővel nem jött ki jól, ezért otthagyta a csapatot.

Barcelona 
2003-ban 27 millió euróért szerződött az FC Barcelonához, mely nagy mértékben az ő kiváló játékának köszönhetően hosszú évek után ismét bajnokságot tudott nyerni. 2005-ben neki ítélték a játékosoknak adható legrangosabb díjat: az Aranylabdát. 2006-ban UEFA-bajnokok ligáját is nyert a csapattal.

Milan 
2008. július 15-én 2011-ig szóló hároméves szerződést írt alá az AC Milan csapatával.

A 2008–2009-es szezon remekül indult neki, de a tavaszi félidényben hanyagolni kezdte őt Carlo Ancelotti, és szinte csak az UEFA Kupában játszott. Aztán jött az edzőváltás a Milannál: a felkészülési meccseken már látszott, hogy Ronaldinho kezd formába lendülni, bár a csapat a felkészülési mérkőzéseken egyetlenegyszer nyert, azt is büntetőkkel (a Luigi Berlusconi kupán a Juve ellen). A bajnokságban rosszul kezdtek Leonardóék, de az AS Roma ellen formába lendültek, és a BL-ben a Real ellen (2-3 lett a Milan javára) Leonardo új felállás mellett döntött: a 4–3–3 mellett. A Milan ezután sokáig ezt a felállást alkalmazta, és Ronaldinho is úgy játszott, mint annak idején a Barcelonában.

Flamengo 
Az AC Milantól érkező 30 éves világbajnok játékmester négyéves szerződést kötött a klubbal. Bár a Flamengo üzleti titoknak minősítette a transzfer részleteit, néhány olasz portálon az jelent meg, hogy Gallianiék azért engedtek 5 millió eurót Dinho korábban épp általuk meghatározott vételárából, mert a szerződés tartalmaz egy olyan záradékot, amely szerint a Milannak a következő években minden olyan Flamengo-játékosra elővételi joga lesz, akit le szeretne igazolni. Más források szerint ez azt jelenti, hogy a Milan szabadon vásárolhat a Flamengo keretéből.

Atlético Mineiro 
Egy újabb brazil klubhoz szerződve megerősítette, hogy hazájában szeretné folytatni pályafutását. A brazil középpályás állítólag azért érkezett a klubhoz, mert a Flamengo 20 millió dollárral tartozott neki.

Querétaro
2014-ben a mexikói Querétaróhoz igazolt, amellyel a 2015-ös Clausura szezonban ezüstérmet szerzett. Néhány héttel később megköszönte a szurkolóknak a támogatást, és eligazolt Mexikóból.

Fluminense

Ronaldinho miután eligazolt a Querétaro csapatától, itt kezdte a 2015–2016-os szezont.

Családja 
Futballművelő családban nőtt fel, apja és egyik testvére, Roberto is labdarúgó volt. Apját kilenc esztendős korában elveszítette (a családi medencében szívrohamot kapott), a családot ezek után pedig Roberto tartotta el, aki Svájcban, a Sion csapatában játszott. A későbbiekben Roberto Ronaldinho menedzsere is lett. Van egy kisfia.

Aktív labdarúgás után
2015 körül védett területen építkeztek Porto Alegrében, ezért pénzbüntetést kaptak. 2018-ban az ügyészség zárolta az ő és fivére bankszámláját mivel 2 millió euróval tartozik, emellett bevonták az útleveleiket. De mégis számos helyen felbukkant jótékonysági mérkőzésén. 2020 márciusában Paraguayban testvérével együtt előállították őket a hatóságok a gyanú szerint hamis iratokkal  érkeztek az országba. Hotelszobájukat átkutatták és megtalálták a hamis okmányokat. Másnap kihallgatták a korábbi aranylabdás brazil labdarúgót. Később kiengedték őket a kihallgatás után. Azon a hétvégén újra letartóztatták őket és börtönbe kerültek. A börtönben labdarúgó börtöntornán pályára lépett az egyik csapatban. Ronaldinho a 11-2-re megnyert mérkőzésen öt gólt szerzett és 6 gólpasszt osztott ki. Annak ellenére lépett végül pályára, hogy korábban arról szóltak a hírek, miszerint a börtön egyik vezetője azt nyilatkozta, nem engedi pályára lépni és ha pályára is lép nem szerezhet gólt.

Sikerei, díjai

Egyéni díjak 
 Rio Grande do Sul állam gólkirálya (1999)
 a Konföderációs Kupa gólkirálya (1999)
 a Konföderációs Kupa legjobb játékosa (1999)
 a spanyol liga legjobb latin-amerikai játékosa az EFE hírügynökség szavazatai alapján (2004 és 2005)
 a spanyol liga legjobb játékosa a Don Balon osztályzatai alapján (2004)
 Az Év Labdarúgója (FIFA) (2004 és 2005)
 FIFPro év legjobbja (2005)
 Onze d'Or győztes: (2005)
 Aranylabda (2005)
 az év legjobb támadója az UEFA szavazásán (2005)
 a Bajnokok Ligája legjobb játékosa az UEFA szavazásán (2006)
 az évtized játékosa (2009)

Klubcsapattal 
 FC Barcelona
 a Joan Gamper kupa győztese (2003)
 spanyol bajnok (2005 és 2006)
 spanyol szuperkupagyőztes (2005 és 2006)
 Bajnokok Ligája-győztes (2006)

Válogatott sikerek 
 Copa América-aranyérmes (1999 és 2007)
 Világbajnok (2002)
 a Konföderációs Kupa győztese (2005)
 a Konföderációs Kupa győztese (2009)

Jegyzetek 

 Ronaldinho statisztikái a mexikói bajnokságban

További információk 

 Fényképek és videók Ronaldinhóról 
 Ronaldinho 
 Ronaldinho.lap.hu – linkgyűjtemény
Jerome Bureau: Brazilok, a futball varázslói. Friedenreich, Leonidas, Ademir, Didi, Gilmar, Garrincha, Amarildo, Pelé, Tostao, Zico, Sócrates, Romário, Ronaldo, Ronaldinho; ford. Kormanik Zsolt; Aréna 2000, Bp., 2006
Misur Tamás–Moncz Attila: Ronaldinho és az aranylabda csillagai; Aréna 2000, Bp., 2006 (Stadion könyvtár)
Dévényi Zoltán–Harmos Zoltán: Ronaldinho; 2. bőv. kiad.; Aréna 2000, Bp., 2007 (A világ legjobb futballistái)
Hegyi Iván: 10-esek, 1. Puskás, Pelé, Maradona, Platini, Zico, Gullit, Zidane, Totti, Ronaldinho, Messi, Neymar; Sprint Kft., Bp., 2018 (Világszámok)

Brazil labdarúgók
Aranylabdások
A Grêmio labdarúgói
A PSG labdarúgói
A Barcelona labdarúgói
A Milan labdarúgói
A CR Flamengo labdarúgói
Az Atlético Mineiro labdarúgói
A Querétaro labdarúgói
A Fluminense FC labdarúgói
Világbajnok labdarúgók
Labdarúgó-középpályások
A 2002-es világbajnokság labdarúgói
A 2006-os világbajnokság labdarúgói
Brazil olimpiai bronzérmesek
1980-ban született személyek
Bajnokok Ligája-győztes labdarúgók
Élő személyek
A La Liga labdarúgói
A Serie A labdarúgói
A Ligue 1 labdarúgói
A 2000. évi nyári olimpiai játékok labdarúgói
A 2008. évi nyári olimpiai játékok labdarúgói
Copa América-győztes labdarúgók
Brazil olimpikonok
Brazil olimpiai érmesek